《送康华伯归武功》
明代·鲁铎

抱屈君何似，鲲鱼尚北溟。壮心霜剑白，旧业晓灯青。

归梦缘先垄，离歌忽短亭。清才当用世，谁复徇山灵。

作者简介：（1461—1527）明湖广景陵人，字振之。弘治十五年进士。授编修。闭门自守，不妄交人。正德时，累擢南京国子监祭酒，寻改北。教士务实学而不专章句。以病归。嘉靖初，交荐不起。卒谥文恪。有《莲北集》、《东厢集》。